19. 1. 2000 De Europæiske Fællesskabers Tidende L 13/21 II (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 16. december 1999 om ændring af bilag B til Rådets direktiv 90/429/EØF om fastsættelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf (meddelt under nummer K(1999) 4507) (EØS-relevant tekst) (2000/39/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/429/EØF af 26. juni 1990 om fastsættelse af de dyresundhedsmæs- sige krav i forbindelse med handelen inden for Fællesskabet med ornesæd og indførsel heraf (!), senest ændret ved beslutning 1999/608/EF ?), særlig artikel 17, og ud fra følgende betragtninger: (1) — Når det gælder Aujeszkys sygdom, betragtes en 30-dages periode efter afsluttet rengøring og desinfektion af bedriften, efter at en mistænkt sending er fjernet, som sikker. (2) — Kapitel I, punkt 4, litra b), i bilag B til direktiv 90/429/EØF bør derfor ændres. (3) — De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité — VEDTAGET FØLGENDE BESLUTNING: Artikel 1 I bilag B til direktiv 90/429/EØF affattes kapitel I, punkt 4, litra b), således: »der er i de sidste 30 dage ikke konstateret kliniske, patologiske eller serologiske tegn på Aujeszkys sygdom i oprindelsesbesætningen«. Artikel 2 Denne beslutning er rettet til medlemsstaterne. Udfærdiget i Bruxelles, den 16. december 1999. På Kommissionens vegne David BYRNE Medlem af Kommissionen () EFT L 224 af 18.8.1990, s. 62. () EFT L 242 af 14.9.1999, s. 20.